ผู้ว่าฯนนท์ สั่งปิดร้าน “3 วัน 2 คืน” กักตัวผู้เสี่ยงสัมผัส ดีเจติดเชื้อ “โควิด”
ผู้ว่าฯนนท์ สั่งปิดร้าน "3 วัน 2 คืน" กักตัวผู้เสี่ยงสัมผัส ดีเจติดเชื้อ "โควิด"
ผู้ว่าฯนนท์ สั่งปิดร้าน "3 วัน 2 คืน" กักตัวผู้เสี่ยงสัมผัส ดีเจติดเชื้อ "โควิด"
4 ก.ย. 2563

ผู้สื่อข่าวรายงานว่า จากกรณีที่มีการตรวจพบผู้ติดเชื้อโควิด-19 รายใหม่ภายในประเทศไทย จำนวน 1 ราย ซึ่งเป็นนักโทษคดียาเสพติดอยู่ในเรือนจำ และพบว่าผู้ติดเชื้อมีอาชีพเป็นดีเจ อยู่ที่ร้าน 3 วัน 2 คืน สาขาพระราม 3 และที่สาขาพระราม 5 รวมถึงร้าน เฟิร์ส คาเฟ่ แอด ข้าวสารโร้ด ย่านถนนข้าวสารนั้น
ล่าสุด นายสุจินต์ ชุมไชยศักดิ์ ผู้ว่าราชการจังหวัดนนทบุรี ออกคำสั่งปิดสถานที่เป็นการชั่วคราวและผ่อนปรนคำสั่งปิดสถานที่เป็นการชั่วคราวบางส่วนภายใต้ข้อกำหนด ออกความตามความในมาตรา ๙ แห่งพระราชกำหนดการบริหารในสถานการณ์ฉุกเฉิน พ.ศ. 2548
โดยกำหนดมาตรการของจังหวัดนนทบุรีต่อกรณีผู้ต้องขังรายใหม่ที่ติดเชื้อโควิด-19 หลังจากการสอบสวนโรคพบว่า ผู้ติดเชื้อทำงานที่ร้านสามวันสองคืน สาขาพระราม 5 ในวันที่ 21 และ 23 สิงหาคม 2563
ทางจังหวัดฯ จึงมีมาตราการสำคัญ ดังนี้
1.ปิดร้านเป็นเวลา 3 วัน
2.ให้พนักงานกักตัว
3. ให้ครอบครัวพนักงานกักตัว
4. ผู้สัมผัสใกล้ชิดให้ไปคัดกรองโรคได้ที่โรงพยาบาลบางกรวย 2
และในวันนี้ (4 ก.ย.63)​ ทางสาธารณสุขจังหวัดนนทบุรี จะเข้าทำการฉีดพ่นน้ำยาฆ่าเชื้อที่ร้าน 3 วัน 2 คืน


